LAOAG CITY - Inpangato ti sumagmamano a negosyante iti Ilocos Norte ti presyo ti commercial rice.
Segun kenni Dr Beverly Peralta, provincial manager ti National Food Authority, daytoy ti naduktalan da iti inwayat da a panagmonitor iti nagduduma a paggatangan iti probinsiya.
Kuna ni Peralta nga inpangato dagiti negosyante ti presyo ti commercial rice iti 1 piso ti kada kilo no sadino a manipud ti dati nga 40 pisos ket nagbalin nga 41 pisos ti kada kilo.
Ngem saan met pay a nagbaliw ti presyo ti NFA rice nga 27 pisos ti kada kilo iti nababbaba ti kalidad na ken 32 pisos ti kada kilo iti nangatngato ti kalidad na.
Iti baet daytoy, inpasigurado ni Peralta nga adda ti makaumanay a suplay ti bagas iti Ilocos Norte.
Kuna na nga iti agdama ket adda 30,000 a sako ti bagas a pondo ti NFA iti probinsiya malaksid pay ti nayun a suplay a 50,000 a sako ti imported rice manipud Vietnam.
ilo_Latn ilo_Latn ilo_Latn ilo_Latn ilo_Latn ilo_Latn